**Monsp Records** on vuonna 1997 perustettu suomalainen levy-yhtiö, joka keskittyy pääasiassa suomenkieliseen rap-musiikkiin. Monspin toimitusjohtaja ja omistaja oli alun perin Keijo "Kepe" Kiiskinen. Toukokuussa 2019 Kiiskinen myi Monsp Recordsin liiketoiminnan ja katalogin Warner Music Finlandille ja saman vuoden syksynä Monsp Recordsin rinnalle perustettiin myös Monsp Live -ohjelmatoimisto. Helmikuussa 2020 Monspin uudeksi A&R:ksi nimitettiin YleX:n musiikkitoimittajana tunnettu Ida Karimaa, kun Kiiskinen vetäytyi tehtävästään syrjään vuoden aikana. 

Monspin ensimmäiset julkaisut 1990-luvun lopulla sisälsivät punk-musiikkia, mutta 2000-luvun alussa yhtiön linjaksi vakiintui hip hop ja rap. Monspin ensimmäinen rap-julkaisu oli vuonna 2002 ilmestynyt Memmy Possen EP *Aina vanteilla*. Sittemmin yhtiö on julkaissut vajaat 200 albumia sekä lukuisia single- ja EP-levyjä. Monspin diskografiasta löytyy myös monia reggae-, rock-, metalli- ja elektro-julkaisuja.

Vuonna 2011 Monsp palkittiin opetus- ja kulttuuriministeriön Suomi-palkinnolla. Tunnustuksen perusteluissa yhtiötä kutsuttiin merkittävimmäksi suomenkielisen hip hopin julkaisijaksi ja väitettiin, ettei suomirap olisi koskaan kehittynyt tasolleen ilman Keijo Kiiskistä. Seuraavana vuonna Monsp voitti Musiikki & Media --tapahtumassa Vuoden indielevy-yhtiön palkinnon. Monspin artistit ovat saaneet myös monia Femma-ehdokkuuksia sekä muutaman Emma-ehdokkuuden (mm. JVG, Kube, Atomirotta).

Kiiskinen keksi nimen Monsp, kun hän kysyi Stupido Recordsilta neuvoa levy-yhtiön perustamisessa kirjeellä, jonka kappaleet alkoivat kirjaimilla M, O, N, S ja P.

Myynti
------

Monspin ensimmäinen kultalevy oli Jare & VilleGalle -duon debyyttialbumi *Mustaa kultaa* (2011). Ensimmäiset platinalevynsä yhtiö sai vuonna 2014, kun *Mustaa kultaa* ja sitä seurannut *jvg.fi* ylittivät rajan. Sen jälkeen platinaa ovat saaneet yhtiön artisteista mm. Karri Koira, Kube, Atomirotta ja Ruger Hauer. Kultalevyillä palkittuja julkaisuja Monspilla on vuoden 2020 lopulla n. 50 kappaletta.

Monspin albumeista moni on noussut Suomen viralliselle albumilistalle, ja niistä viisi listan ykköseksi: JVG:n *Mustaa kultaa* (2011) ja *jvg.fi* (2012), Eevil Stöön ja Koksukoon *Fuck Vivaldi* (2012), MNTTT:n (Aztra & Eevil Stöö) *Menetetyt* (2014) sekä Tuuttimörön *Kromihammas* (2016).

Monsp muiden yritysten toiminnassa
----------------------------------

Monsp Recordsin logo 1997-2020
Monsp omisti puolet keikkamyyntiin keskittyneestä Ramin Välitys -osakeyhtiöstä, jonka alla toimivat tällöin myös Överdog-levymerkki ja Katin Tavara -nettikauppa. Ramin Välityksen toinen osakas on Mikko Kuoppalan (Pyhimys) omistama Yellowmic. Yellowmicin toimitusjohtaja Kuoppala on ollut myös Ramin Välityksen toimitusjohtaja yhtiön perustamisesta 2009 alkaen. Ramin Välityksen perustamisen myötä Monspin ja Yellowmicin, jo aiemmin alkanut, yhteistyö tiivistyi. Yellowmicin artisteja siirtyi Monspille ja yhtiön oma julkaisutoiminta väheni. Vuoden 2017 tammikuussa Katin Tavara ja Ramin Välitys fuusioituivat yhdessä All Day Agencyksi.

Lihamyrsky-osakeyhtiö on Rudy Kulmalan (Ruudolf) johtama levy-yhtiö, jossa Monsp on vähemmistöosakkaana.

Kesällä 2015 Monsp osti Joku Roti Records -levy-yhtiön äänite- ja videojulkaisujen oikeudet, ja vuodesta 2007 toiminut Joku Roti päätti toimintansa.

Katakombi on Eevil Stöön vuonna 2018 perustama levy-yhtiö, jonka osaomistajana Monspin ex-toimitusjohtaja Kiiskinen myös toimii.

Monspin alaisuudessa toimi myös Musiikin Digitaalinen Jakelu -palvelu, joka nimensä mukaisesti jakelee omakustanteisten artistien sekä pienlevy-yhtiöiden julkaisuja digialustoille ja toimii nykyään Lahy Palvelut -osakeyhtiön alla.

Artistit
--------

Levy-yhtiön artistit 30.7.2022

* Ahti
* Käärijä
* Nuppu Oinas
* Pyrythekid
* Sara Bee
* Serafiina

Aiemmin Monspille levyttäneitä
------------------------------

* Aarnikotkat
* Adi L Hasla
* Aivovuoto
* Aksim
* Atomirotta
* Baby Blu
* Cavallini & Shrty
* Chebaleba
* Chydeone
* Dauda Koroma
* DJ Kridlokk
* DJ Polarsoul
* DJPP
* Eden
* Edu Kehäkettunen
* Eevil Stöö
* Epelit
* Eräkoira x Valto
* Flegmaatikot
* Gasellit
* GMMT (G-Mies & Matti Tamonen)
* God Given Ass
* Haamu
* Hannibal
* Hassan Maikal
* Hazard
* Heikki Kuula
* HKI Crates
* Huge L
* Imatran Voima
* Itäväylä
* Jeijjo & Nupi
* Joku Roti Mafia
* Juhani
* Juno
* JVG
* Kale (Ex-Steen1)
* Kalifornia-Keke
* Karri Koira
* KC/MD Mafia
* Kemmuru
* Khid & RPK
* Konvehdinmussuttajat
* Koti6
* Kube
* Laineen Kasperi
* Lempi-Joe
* Liisanpuisto
* Likanen Etelä
* Loost Koos
* Lyömättömät (Solonen, Kosola, Xmies)
* MC Pyhä Lehmä
* Medium
* Memmy Posse
* Mikidi & Gaiaf
* MNTTT
* Musta Barbaari
* Musta Hanhi
* Mäkki
* Nopsajalka
* Notkea Rotta
* Ode
* Opaali
* Paarma, Raappana & Ghetto Blaster Sound
* Paperi T & Khid
* Pestamor
* Pianomies
* Pietari
* Pijall
* Pono
* Prinssi Jusuf
* Pyhimys
* Pyöveli & Nasty
* Reino Nordin
* Ritarikunta
* RPK
* Ruger Hauer
* Ruudolf
* Saurus
* Seksikäs-Suklaa & Dosdela
* Sliki & Hamuelos
* SMC Lähiörotat
* Snäfä
* Soul Valpio Band
* Spürma
* Steen1
* Stepa
* Steve iVander
* Särre
* Tapani Kansalainen
* Teflon Brothers
* The Young Lions
* TIP
* Tommishock
* Tre-Funk III
* Tuuttimörkö
* Tykopaatti
* UBJG
* UG/OD
* Ursus Factory
* Vapaapudotus
* Velvet Boyz
* Ville Kalliosta
* Vinttikoira
* Yona

Katso myös
----------

* Monspin diskografia

Lähteet
-------

1. ↑  WARNER MUSIC FINLAND ON OSTANUT MONSP RECORDSIN LIIKETOIMINNAN *Warner Music Finland*.  31.5.2019. Viitattu 11.11.2020. (englanniksi)
2. ↑  Jarkko Fräntilä: Monsp Records laajenee – räppilabel on nykyään myös livetoimisto *Rumba.fi*. Viitattu 11.11.2020.
3. ↑  YleX:n juontajana tunnettu Ida Karimaa siirtyy luotsaamaan perinteikästä rap-yhtiötä Monsp Recordsia: "Haluamme julkaista muutakin kuin räppiä" *Helsingin Sanomat*.  10.2.2020. Viitattu 11.11.2020.
4. 1 2  Juhani Sirén: Suomiräpin mesenaatti (City 12/2007)
5. ↑  Ministeri Arhinmäki jakoi vuoden 2011 Suomi-palkinnot (Arkistoitu – Internet Archive) Opetus- ja kulttuuriministeriö 15.12.2011
6. ↑  Julli: Musiikki & Media Industry Awards -gaala palkitsi vuoden parhaat *ProPromotion*.  21.10.2012. Viitattu 11.11.2020.
7. ↑  Jare & VilleGalle myi kultaa Monsp 22.6.2011
8. ↑  Molemmat Monspin julkaisemat JVG:n albumit ylittivät platinarajat (Arkistoitu – Internet Archive) Monsp 14.12.2014
9. ↑  Jare & Villegalle: Mustaa Kultaa *Musiikkituottajat ry*.  Arkistoitu 21.11.2011. Viitattu 25.8.2014.
10. ↑  JVG: Jvg.fi *Musiikkituottajat ry*.  Arkistoitu 19.8.2012. Viitattu 25.8.2014.
11. ↑  Suomen virallinen lista - Albumit 30/2012 *Musiikkituottajat ry*.  Arkistoitu 20.8.2014. Viitattu 25.8.2014.
12. ↑  Mnttt ( Eevil Stöö & Aztra): Menetetyt *Musiikkituottajat ry*.  Arkistoitu 14.8.2014. Viitattu 25.8.2014.
13. ↑  Listaykkösenä Tuuttimörkö! *Musiikkituottajat*.  3.9.2016. Viitattu 11.11.2020.
14. ↑  Mikä on Överdog (Arkistoitu – Internet Archive) Monsp 3.9.2015
15. ↑  CV Pyhimys.com 2015
16. ↑  Pyhimys: 2009 Pyhimys.com 9.9.2014
17. ↑  ALL DAY / All Day Agency, Ramin Välitys ja Katin Tavara ovat nyt yhtä *ALL DAY*. Viitattu 11.11.2020.
18. ↑  Mikä on Lihamyrsky (Arkistoitu – Internet Archive) Monsp 2.9.2015
19. ↑  Rap-musiikkiin keskittyvä Monsp Records Oy on ostanut tamperelaisen Joku Roti Records osk:n koko musiikkituotannon (Arkistoitu – Internet Archive) Monsp 8.6.2015
20. ↑  Jukka Hätinen: Moninkertainen albumilistaykkönen perusti oman levy-yhtiön – julkaisi suomiräplegendaa, mukana supertuottaja *Rumba.fi*. Viitattu 12.11.2020.
21. ↑  MUSIIKIN DIGITAALINEN JAKELU *Musiikin Digitaalinen Jakelu*. Viitattu 11.11.2020.
22. ↑  Frontpage - monsp *monsp.com*. Viitattu 12.10.2020.

Aiheesta muualla
----------------

* Monsp Records